**Anexa nr. 2**

 **la Hotărârea nr. 107/2022**

Scurta descriere a investitiei in cadrul Proiectului **„Asigurarea infrastructurii pentru transportul verde în Comuna Geaca – realizarea de piste pentru biciclete la nivel local”**

**Obiectivul principal** al prezentului proiect este sa asigure o calitate ridicata a vietii locuitorilor comunei Geaca. Oportunitatea investitiei este data de existenta fondurilor europene alocate Romaniei prin mecanismul de Redresare si Rezilienta pentru atingerea obiectivelor asumate prin Planul National de Redresare si Rezilienta, mai exact fondurile alocate in cadrul componentei 10 - Fondul Local, din cadrul PNRR. Pista de biciclete propusa prin proiect va avea o latime cuprinsă între 1,00 – 2,00m conform prevederilor Ghidului de proiectare a infrastructurii pentru biciclete în mediul rural. De asemenea, se va asigura un spatiu minim de siguranță de 0,5 m în lateralele pistei. Aceasta va porni din proximitatea drumului judetean DJ109 C, partea dreapta în sensul de mers Geaca – Suctard în vecinătatea Bisericii Ortodoxe din localitatea Geaca. Terenul necesar realizării lucrărilor de construcții este identificat prin imobil aparținând domeniului public aflat în proprietatea Consiliului Județean Cluj, identificat prin CF nr. 55799, 55800 și 55801.

**Realizarea rețelei de trasee pentru biciclete**

•Planificarea rețelei de trasee pentru biciclete a pornit de la nevoile de deplasare ale cetățenilor identificate de comună, independent de alte moduri de transport.

•Scopul rețelei de trasee utilitare pentru biciclete este de a permite utilizarea bicicletei ca mijloc de deplasare cotidiană, prin conectarea destinațiilor cu scopuri funcționale. Conexiunile trebuie să fie directe, pe cât posibil.

• Experții recomandă realizarea infrastructurii pentru biciclete pe partea carosabilă din următoarele motive:

- Împărțirea echitabilă a spațiului între modurile de transport este un principiu de bază al planificării mobilității urbane durabile. Relocarea părții carosabile pentru realizarea infrastructurii pentru biciclete presupune o eficientizare a utilizării spațiului, fiind cunoscut faptul bicicleta este cel mai eficient vehicul, din punct de vedere al utilizării spațiului.

- Dezvoltarea ulterioară a traseelor pentru biciclete, odată cu scăderea traficului motorizat, va fi posibilă fără investiții majore, prin relocarea spațiului eliberat.

- Implementarea de trasee pentru biciclete pe partea carosabilă este mai ieftină decât realizarea lor pe trotuare deoarece, se exclud lucrările de accesibilizare necesare pentru a preveni situațiile în care persoanele cu deficiențe de vedere ajung pe spațiul destinat circulației bicicletelor.

- Se evită crearea de puncte de conflict în intersecțiile cu străzile secundare, cauzate de șoferii care trebuie să oprească autovehiculele pentru a se asigura.

- Scade probabilitatea de accidente, deoarece fluxul motorizat este mult mai previzibil decât cel pietonal.

**Mentenanța generală**

• Măturarea/Aspirarea: trebuie efectuată după fiecare furtună sau de câte ori este cazul, dar nu mai puțin de o dată pe lună. Trebuie acordată o atenție deosebită punctelor de acumulare a gunoaielor.

De exemplu, cioburi acumulate lângă bordură îi împiedică pe bicicliști să folosească acea parte a culoarului de deplasare. Manevrele de evitare îi pot pune în pericol.

• Nisipul, pietrișul sau alte resturi ajunse pe suprafața de rulare compromit confortul și măresc pericolul de derapaj. Toamna, frunzele ude devin alunecoase fiind de asemenea un pericol pentru utilizatori.

• Trebuie întocmit și respectat un program regulat de întreținere a indicatoarelor de circulație și a mobilierului stradal adiacent.

• Se va urmări uzura marcajelor rutiere și se vor aplica altele noi de fiecare dată când este necesar.

• Vegetația neîntreținută poate reduce vizibilitatea sau lățimea culoarului de circulație și a spațiului de siguranță, fiind un pericol. Programul de întreținere a infrastructurii trebuie să prevadă activități specifice de întreținere a vegetației din vecinătatea zonei de siguranță a traseelor pentru biciclete.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI**

 **Alin Tișe Simona Gaci**